Committie gooi weer grappe in Montecasino | Netwerk24
Veediewe slaan toe, sny beeste keelaf
Veediewe het op ’n hoewe buite Polokwane toegeslaan en in twee afsonderlike voorvalle beeste keelaf gesny.
Boksster Floyd wil vir George Floyd-begrafnis betaal
Die boksster Floyd Mayweather het aangebied om te betaal vir die begrafnis van George Floyd, die 46-jarige Afro-Amerikaanse man wat in polisieaanhouding dood is.
CJ nou deel van ‘worsfamilie’ in Ierland
Die Ierse rugbyspeler CJ Stander is deur Hellbent, die Noord-Ierse vervaardiger van Suid-Afrikaanse boerewors, as ambassadeur aangestel.
Batsa se hofsaak oor sigarette eers later in Junie
Rokers gaan waarskynlik nie voor die einde van die maand die uitspraak in die hofsaak hoor wat die tabakgroep British American Tobacco Suid-Afrika gebring het oor die verkoop van sigarette gedurende die staat van inperking nie.
RMH gaan voort met ontknoping van FirstRand
RMB Beherend Beperk (RMH) gaan sy belang in die FirstRand-groep ontbondel.
WVF betaal reeds R1 mjd. vir Mei-eise
Die Werkloosheidsversekeringsfonds (WVF) het reeds R1 miljard se eise betaal vir werkers wat in Mei van die Covid19Ters-skema geëis het.
Kleiner middelklas voorspel politieke onstabiliteit in SA
Die verwagte ekonomiese inkrimping sal die middelklas in die land verklein met ’n gepaardgaande toename in die getal behoeftiges. En dit is slegte nuus vir politieke stabiliteit in Suid-Afrika, skryf Pieter Labuschagne.
Hond hou sy lyf mede-aanbieder op e-tv se nuus
’n Hond op TV-nuus genaamd Batman Larsen het soveel harte geraak dat hy as “permanente mede-aanbieder” van e.tv-nuus se anker-aanbieder, Annika Larsen, “aangestel” is.
Tuinroete kry weer inryteaters
Inryteaters, daar waar die hele gesin soos sardientjies in die motor ingepak is vir Vrydag- of Saterdagaand se doublebill-fliekplesier, is terug, of minstens in die Tuinroete.
Committie gooi weer grappe in Montecasino
Deur AJ Opperman 20 November 2019 14:11
Die wêreld het ’n “bietjie mal” geword, sê die komediant Alan Committie oor sy produksie Class(y) Clown wat hy tot 1 Desember in die Pieter Toerienteater by Montecasino in Johannesburg opvoer.
“Maar hoe bly ons classy?” vra Committie.
“Dinge is ’n bietjie laf. ’n Mens is verbaas oor die dinge wat in die wêreld waargeneem word. Mense het my al dikwels gevra of ek op skool die hanswors in die klas was, en ek was nie, maar as onderwyser het ek wel die moontlikheid van komedie raakgesien. Almal het ’n skoolstorie. Ek het so sewe, agt jaar by verskillende skole skoolgehou.”
Die onderwys lê Committie na aan die hart.
“Ek praat onder meer oor die onderwys en om 45 jaar oud te word. Die onderwys is vir my belangrik. Wanneer ek vir ’n politieke party moet stem, kyk ek na hul benadering tot onderwys. En of hulle sake kan regstel.”
Class(y) Clown met regie deur Christopher Weare het in November verlede jaar in die Theatre on the Bay in Kampsbaai in Kaapstad gedebuteer.
“Ek maak altyd notas ensovoorts ná ’n eerste speelvak. Ek skep ook notas op my selfoon. Dit neem so sewe tot agt maande waarin ek dinge waarneem en neerskryf en so vyf tot ses weke wat ek ’n struktuur aan die stuk probeer gee.”
Committie, wat vroeër vanjaar in ’n produksie van William Shakespeare se drama Richard III opgetree het, en bekend is om sy komedies Love Factually en Planet Mirth, skryf tans aan ’n nuwe teks.
Dié produksie, The Lying King, duur van 11 Desember tot 25 Januarie in die Theatre on the Bay. Die speelvak in Johannesburg moet nog bevestig word.
* Vertonings van Class(y) Clown is Woensdae tot Vrydae om 20:00, Saterdae om 15:00 en 20:00 en Sondae om 20:00.
Kaartjies kos R100 tot R240. Bespreek by Computicket.
Meer oor: Montecasino | Komedie | Teater
SA skrywer ook aangerand tydens VSA-onluste
Werknemer toets positief by Pretoriase hospitaal